CELEX: C2005/045/15
Language: et
Date: 2005-02-19 00:00:00
Title: Euroopa Kohtu (viies koda) 15. detsembri 2004. aasta otsus kohtuasjas C-272/03 (Bundesfinanzhof'i eelotsusetaotlus): Hauptzollamt Neubrandenburg versus Jens Christian Siig (Ühenduse tolliseadustik — Tollivõla tekkimine — Ajutise impordi protseduur — Poolhaagise veduki vahetamine)

19.2.2005   
            
            
               ET
            
            
               Euroopa Liidu Teataja
            
            
               C 45/8
            
         
      EUROOPA KOHTU
   
   (viies koda)
   15. detsembri 2004. aasta otsus
   kohtuasjas C-272/03 (Bundesfinanzhof'i eelotsusetaotlus): Hauptzollamt Neubrandenburg versus Jens Christian Siig (1)
   
   (Ühenduse tolliseadustik - Tollivõla tekkimine - Ajutise impordi protseduur - Poolhaagise veduki vahetamine)
   (2005/C 45/15)
   Kohtumenetluse keel: saksa
   Kohtuasjas C-272/03, mille esemeks on Euroopa Kohtule EÜ asutamislepingu artikli 234 alusel Bundesfinanzhof'i (Saksamaa) 13. mai 2003. aasta otsusega esitatud eelotsusetaotlus, mis saabus Euroopa Kohtusse 24. juunil 2003, nimetatud kohtus pooleliolevas asjas järgmiste poolte vahel: Hauptzollamt Neubrandenburg ja Jens Christian Siig, kes kasutab ärinime “Internationale Transport” Export-Import, tegi Euroopa Kohus (viies koda), koosseisus: koja esimees R. Silva de Lapuerta, kohtunikud C. Gulmann ja R. Schintgen (ettekandja); kohtujurist A. Tizzano, kohtusekretär R. Grass, 15. detsembril 2004 otsuse, mille resolutiivosa on järgmine:
   Komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, artikli 718 lõike 3 punkti d ja artikli 670 punkti p tuleb tõlgendada selliselt, et need keelavad väljaspool ühenduse tolliterritooriumi registreeritud veduki kasutamise poolhaagise vedamiseks ühenduse tolliterritooriumil asuvast kohast, kus poolhaagisele laaditakse peale kaup, teise ühenduse tolliterritooriumil asuvasse kohta, kus poolhaagis jäetakse seisma vaid selleks, et vedada poolhaagis teise vedukiga väljaspool ühenduse tolliterritooriumi asuva kaubasaajani.
   
      (1)  ELT C 213, 6.9.2003.